el el el el el el el el el el el en el el el el el el en el el el en en el en la sl el zh hy el nb zh el en el da el en el pl el el en el en el fr el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
3 Ιανουαρίου - Ψυχρός Πόλεμος: Οι Ηνωμένες Πολιτείες Αμερικής διακόπτουν τις διπλωματικές σχέσεις με την Κούβα λόγω της εθνικοποίησης από την τελευταία των αμερικανικών περιουσιακών στοιχείων.
8 Ιανουαρίου - Στη Γαλλία, δημοψήφισμα στηρίζει την πολιτική του Σαρλ ντε Γκωλ στην Αλγερία.
17 Ιανουαρίου - Η κοινοβουλευτική συνέλευση των "έξι" αποφασίζει να συστήσει ειδική επιτροπή για την εξέταση της συμφωνίας σύνδεσης της Ελλάδας με την Ε.Ο.Κ.
17 Ιανουαρίου - Ο πρώην πρωθυπουργός του Κονγκό Πατρίς Λουμούμπα δολοφονείται σε περιστάσεις που υποδηλώνουν την υποστήριξη και τη συνενοχή των κυβερνήσεων του Βελγίου και των Ηνωμένων Πολιτειών.
23 Ιανουαρίου - Το πορτογαλικό πολυτελές κρουαζιερόπλοιο Σάντα Μαρία καταλαμβάνεται από αντιπάλους του δικτάτορα Αντόνιο ντι Ολιβέιρα Σαλαζάρ, οι οποίοι απαιτούν την ανατροπή του.
23 Ιανουαρίου - Επτά μέλη του πληρώματος του αμερικανικού αεροπλανοφόρου Σαρατόγκα χάνουν τη ζωή τους από πυρκαγιά που ξεσπά στο πλοίο, ενώ ναυλοχεί στο Φάληρο.
31 Ιανουαρίου - Πρόγραμμα Μέρκιουρι: Ο χιμπαντζής Χαμ εκτοξεύεται στο Διάστημα με τον πύραυλο Ρεντστόουν 2.
15 Φεβρουαρίου - Συντρίβεται στο Βέλγιο η πτήση 548 της Sabena, σκοτώνοντας 75 άτομα, συμπεριλαμβανομένης και ολόκληρης της αμερικανικής ομάδας καλλιτεχνικού πατινάζ μαζί με αρκετούς προπονητές και μέλη της οικογένειάς τους.
15 Μαρτίου - Η Νότια Αφρική αποσύρεται από την Κοινοπολιτεία των Εθνών.
8 Απριλίου - Μεγάλη έκρηξη στο πλοίο Ντάρα στον Περσικό κόλπο σκοτώνει 238 άτομα.
11 Απριλίου - Αρχίζει η δίκη του Άντολφ Άιχμαν στην Ιερουσαλήμ.
12 Απριλίου - Ο Σοβιετικός κοσμοναύτης Γιούρι Γκαγκάριν γίνεται ο πρώτος άνθρωπος που ταξιδεύει στο διάστημα και εκτελεί την πρώτη επανδρωμένη τροχιακή πτήση, με το Βοστόκ 1.
13 Απριλίου - Ανακοινώνεται ότι οι Έλληνες φοιτητές στη Δυτική Γερμανία είναι οι πλέον πολυάριθμοι μεταξύ των αλλοδαπών φοιτητών, ενώ οι εργάτες, οι οποίοι αγγίζουν τους 35.000, κατατάσσονται τρίτοι, μετά τους Ιταλούς και τους Ισπανούς.
15 Απριλίου - Ανακοινώνεται σχέδιο επέκτασης του δικτύου των ηλεκτρικών σιδηροδρόμων από το Νέο Ηράκλειο μέχρι το Χαλάνδρι, μέσω της παλαιάς γραμμής Αθηνών-Λαυρίου.
16 Απριλίου - Άρνηση του υπουργού Εξωτερικών Ευάγγελου Αβέρωφ για παροχή ελληνικής στρατιωτικής και αστυνομικής συνδρομής στην Κύπρο, καταγγέλει ο υπουργός Εσωτερικών της Κύπρου Πολύκαρπος Γιωρκάτζης.
17 Απριλίου - Εισβολή στον Κόλπο των Χοίρων: μία ομάδα Κουβανών εξορίστων, χρηματοδοτημένων και εκπαιδευμένων από τη CIA, εισβάλει στον Κόλπο των Χοίρων στην Κούβα με σκοπό την ανατροπή του Φιντέλ Κάστρο.
17 Απριλίου - Ο πρωθυπουργός Κωνσταντίνος Καραμανλής πραγματοποιεί επίσημη επίσκεψη στην Ουάσινγκτον. Προηγουμένως είχε επισκεφθεί τον Καναδά.
20 Απριλίου - Σε αποτυχία καταλήγει η εισβολή στον Κόλπο των Χοίρων στην Κούβα, των υποστηριζόμενων από τις Η.Π.Α. Κουβανών εξορίστων.
21 Απριλίου - Τέσσερις Γάλλοι στρατηγοί του εκστρατευτικού σώματος στην Αλγερία οργανώνουν εξέγερση και καταλαμβάνουν το Αλγέρι.
21 Απριλίου - Η Εθνική Στατιστική Υπηρεσία ανακοινώνει ότι ο μέσος όρος ζωής των Ελλήνων έφθασε τα 57 χρόνια και των Ελληνίδων τα 62, ενώ προπολεμικά ήταν 37 και 38 αντιστοίχως.
25 Απριλίου - Ο Ρόμπερτ Νόις λαμβάνει ευρεσιτεχνία για το ολοκληρωμένο κύκλωμα.
1 Μαΐου - Ο Φιντέλ Κάστρο ανακηρύσσει την Κούβα σοσιαλιστικό κράτος και καταργεί τις εκλογές.
4 Μαΐου - Αμερικανικό κίνημα για τα πολιτικά δικαιώματα: Οι "Επιβάτες για την Ελευθερία" αρχίζουν με λεωφορείο ταξίδι διαμαρτυρίας στις νότιες Πολιτείες των Η.Π.Α.
5 Μαΐου - Πρόγραμμα Μέρκιουρι: ο Άλαν Σέπαρντ γίνεται ο πρώτος Αμερικανός που ταξιδεύει στο διάστημα, σε μία υποτροχιακή πτήση.
6 Μαΐου - Υπογράφεται στη Ρόδο σύμβαση για την εγκατάσταση στο νησί ραδιοσταθμού της Φωνής της Αμερικής.
16 Μαΐου - Ο Παρκ Τζονγκ-χούι ηγείται πραξικοπήματος για την ανατροπή της δημοκρατίας στη Νότια Κορέα.
19 Μαΐου - Πρόγραμμα Βενέρα: Το Βενέρα 1 γίνεται η πρώτη ανθρώπινη κατασκευή που περνά κοντά από έναν άλλο πλανήτη, την Αφροδίτη. Το σκάφος είχε χάσει την επαφή με τη Γη ένα μήνα νωρίτερα και δεν έστειλε κανένα δεδομένο.
19 Μαΐου - Νέες διαπραγματεύσεις Ελλάδας-Ε.Ο.Κ. ζητεί το Συμβούλιο Υπουργών της Κοινότητας, λόγω των ενστάσεων της Ιταλίας, οι οποίες εστιάζονται πλέον στην ευνοϊκή μεταχείριση των ελληνικών καπνών. Παρέμβαση των Η.Π.Α. υπέρ της ένταξης της Ελλάδας στην Κοινότητα.
24 Μαΐου - Αμερικανικό κίνημα για τα πολιτικά δικαιώματα: Οι Επιβάτες για την Ελευθερία συλλαμβάνονται στο Τζάκσον (Μισισίπι) μετά την αποβίβαση από το λεωφορείο τους.
30 Μαΐου - Δολοφονείται στο Σάντο Ντομίγκο της Δομινικανής Δημοκρατίας ο δικτάτορας Ραφαήλ Τρουχίλιο.
31 Μαΐου - Η Νότια Αφρική ανακηρύσσεται Δημοκρατία.
31 Μαΐου - Η Μπενφίκα νικά την Μπαρτσελόνα με σκορ 3-2 στην Βέρνη και κατακτά το πρώτο της τίτλο του Κυπέλλου Πρωταθλητριών.
4 Ιουνίου - Στη σύνοδο κορυφής της Βιέννης, ο Σοβιετικός ηγέτης Νικίτα Χρουστσόφ προκαλεί την Κρίση του Βερολίνου, απειλώντας να υπογράψει ξεχωριστή συνθήκη ειρήνης με την Ανατολική Γερμανία και δίνοντας τέλος στην αμερικανική, βρετανική και γαλλική πρόβαση στο Ανατολικό Βερολίνο.
16 Ιουνίου - Ο Ρούντολφ Νουρέγιεφ λιποτακτεί από τη Σοβιετική Ένωση.
16 Ιουνίου - Εγκαινιάζεται το ξενοδοχείο Μον Παρνές, στο Μαυροβούνι της Πάρνηθας, παρουσία του πρωθυπουργού Κωνσταντίνου Καραμανλή και ολόκληρης της κοσμικής Αθήνας.
19 Ιουνίου - Το Κουβέιτ ανακηρύσσει την ανεξαρτησία του από το Ηνωμένο Βασίλειο.
20 Ιουνίου - Αποσύρεται σε ηλικία 69 ετών το Ιόνιον, το πρώτο ακτοπλοϊκό σκάφος του Αιγαίου, έπειτα από απόφαση της κυβέρνησης που το είχε ναυλώσει για τις άγονες γραμμές του βορείου Αιγαίου και των ανατολικών Κυκλάδων.
23 Ιουνίου - Ψυχρός Πόλεμος: Τίθεται σε ισχύ η Συνθήκη της Ανταρκτικής, η οποία απαγορεύει τη στρατιωτική δραστηριότητα στην ήπειρο και επιτρέπει την επιστημονική έρευνα.
9 Ιουλίου - Υπογράφεται η Συμφωνία Σύνδεσης Ελλάδας-ΕΟΚ.
19 Ιουλίου - Κρίση της Μπιζέρτα: Η Τυνησία επιβάλλει αποκλεισμό στη γαλλική ναυτική βάση στη Μπιζέρτα. Τέσσερις μέρες αργότερα, οι Γάλλοι θα καταλάβουν ολόκληρη την πόλη.
21 Ιουλίου - Πρόγραμμα Μέρκιουρι: Ο Γκας Γκρίσομ γίνεται ο δεύτερος Αμερικανός που ταξιδεύει στο διάστημα (σε υποτροχιακή αποστολή).
Στο εργοστάσιο της Χαλυβουργικής στην Ελευσίνα, θεμελιώνεται η πρώτη υψικάμινος στην Ελλάδα.
Τίθεται σε λειτουργία ο πειραματικός αντιδραστήρας του Κέντρου Ατομικών Ερευνών «Δημόκριτος».
11 Αυγούστου - Τα πρώην πορτογαλικά εδάφη της Ινδίας Ντάντρα και Ναγκάρ Χαβέλι συγχωνεύονται για να δημιουργήσουν την ενωσιακή περιοχή Ντάντρα και Ναγκάρ Χαβέλι.
11 Αυγούστου - Απειλές κατά της Ελλάδας εκτοξεύει ο Νικίτα Χρουστσόφ κατά τη διάρκεια συγκέντρωσης για τη φιλία Ε.Σ.Σ.Δ.-Ρουμανίας στο Κρεμλίνο, στην οποία παρίσταται και ο Έλληνας πρέσβης. Απαντώντας σε απειλές του Σοβιετικού ηγέτη, ότι θα προβεί σε αφανισμό των χωρών-μελών της Ατλαντικής Συμμαχίας που φιλοξενούν βάσεις του ΝΑΤΟ, ο Έλληνας πρέσβης επισημαίνει ότι του φαίνεται αδιανόητο το ενδεχόμενο ο Ν. Χρουστσόφ να διατάξει την καταστροφή της Ακρόπολης. Η απάντηση είναι: Δεν θα διατάξω βομβαρδισμό της Ακρόπολης, αλλά των γύρω ελαιώνων και των βάσεων του ΝΑΤΟ στην Ελλάδα. Οι βόμβες δεν κάνουν διακρίσεις.
13 Αυγούστου - Η Ανατολική Γερμανία κλείνει τα σύνορα μεταξύ του ανατολικού και του δυτικού τομέα του Βερολίνου για να εμποδίσει τις προσπάθειες των κατοίκων της να διαφύγουν στη Δύση.
18 Αυγούστου - Διορίζεται το διοικητικό συμβούλιο του Κέντρου Οικονομικών Ερευνών, με πρόεδρο του συμβουλίου και διευθυντή του ιδρύματος τον Ανδρέα Παπανδρέου, καθηγητή του Πανεπιστημίου του Μπέρκλεϊ.
21 Αυγούστου - Η Motown κυκλοφορεί το Please Mr. Postman των Marvelettes, το οποίο θα γίνει η πρώτη της Νο 1 επιτυχία.
1 Σεπτεμβρίου - Πραγματοποιείται στο Βελιγράδι η πρώτη σύνοδος του Κινήματος των Αδεσμεύτων.
18 Σεπτεμβρίου - Σκοτώνεται σε αεροπορικό δυστύχημα ο Γενικός Γραμματέας των Ηνωμένων Εθνών Νταγκ Χάμαρσκελντ.
18 Σεπτεμβρίου - Η Ποδοσφαιρική Συνομοσπονδία Βόρειας Αμερικής και η Συνομοσπονδία Ποδοσφαίρου Κεντρικής Αμερικής και Καραϊβικής συγχωνεύονται στη Ποδοσφαιρική Συνομοσπονδία Βόρειας, Κεντρικής Αμερικής και Καραϊβικής.
18 Σεπτεμβρίου - Σχέδιο εκλογικού πραξικοπήματος του κυβερνώντος κόμματος καταγγέλλει η Ενιαία Δημοκρατική Αριστερά με επερώτηση στη Βουλή των Ελλήνων, με επιστολή προς τους πολιτικούς αρχηγούς και με παρουσίαση ενοχοποιητικού εγγράφου.
19 Σεπτεμβρίου - Ιδρύεται η Ένωση Κέντρου, ύστερα από διαβουλεύσεις και ζυμώσεις που διήρκεσαν μήνες.
28 Σεπτεμβρίου - Στρατιωτικό πραξικόπημα στη Δαμασκό δίνει τέλος στην Ηνωμένη Αραβική Δημοκρατία, την ένωση μεταξύ Αιγύπτου και Συρίας.
27 Οκτωβρίου - Η NASA εκτοξεύει τον πρώτο πύραυλο Κρόνο στην αποστολή Saturn-Apollo 1.
29 Οκτωβρίου - 4.640.512 Έλληνες ψηφοφόροι προσέρχονται στις κάλπες. Νικητής των εκλογών αναδεικνύεται η Ε.Ρ.Ε. με ποσοστό 50,81% και 176 έδρες. Η Ένωσις Κέντρου έρχεται δεύτερο κόμμα με 33,66% και 100 έδρες και ακολουθεί το ΠΑΜΕ με 14,63% και 24 έδρες.
30 Οκτωβρίου - Αποφασίζεται η απομάκρυνση της σορού του Ιωσήφ Στάλιν από το Μαυσωλείο Λένιν και ο ενταφιασμός της στο τείχος του Κρεμλίνου.
12 Νοεμβριου - Η οικογενεια της ''Terry Jo'' δολοφονειται και βγενει μοναχη στην θαλασσα.
21 Νοεμβρίου - Ανοίγει στη Χονολουλού το "La Ronde", το πρώτο περιστρεφόμενο εστιατόριο στις Ηνωμένες Πολιτείες Αμερικής.
2 Δεκεμβρίου - Σε ραδιοφωνική του ομιλία που μεταδίδεται σε εθνικό επίπεδο, ο Κουβανός ηγέτης Φιντέλ Κάστρο δηλώνει ότι είναι Μαρξιστής-Λενινιστής και ότι η Κούβα πρόκειται να υιοθετήσει τον κομμουνισμό.
9 Δεκεμβρίου - Η Τανγκανίκα αποκτά την ανεξαρτησία της από τη Μεγάλη Βρετανία.
15 Δεκεμβρίου - Ο Άντολφ Άιχμαν καταδικάζεται σε θάνατο αφού βρέθηκε ένοχος από ισραηλινό δικαστήριο για 15 ποινικές κατηγορίες, συμπεριλαμβανομένων των κατηγοριών για εγκλήματα κατά της ανθρωπότητας και για εγκλήματα κατά του εβραϊκού λαού.
15 Δεκεμβρίου - Ανακίνηση "μακεδονικού ζητήματος" από το Βελιγράδι μέσω του εκπροσώπου του γιουγκοσλαβικού υπουργείου Εξωτερικών, το οποίο επαναλαμβάνει τα περί ύπαρξης "μακεδονικής μειονότητας" στην Ελλάδα.
17 Δεκεμβρίου - Πυρκαγιά ξεσπά κατά τη διάρκεια παράστασης τσίρκου στο Νιτερόι της Βραζιλίας, σκοτώνοντας περισσότερα από 500 άτομα.